text: Henry Kissinger mælir til friðarsemju í Ukraina fyri at sleppa undan heimskríggi
text: #000001
text: Fyrrverandi amerikanski uttanríkisráðharrin mælir aftur til friðarsamráðingar. Hann heldur m.a. at “fólkaatkvøður undir altjóða eftirliti” kunnu verða hildnar í økjum, sum Russland hevur tikið.
text: #000002
text: Fyrrverandi amerikanski uttanríkisráðharrin, Henry Kissinger, er aftur úti við eini grein, har hann talar fyri samráðingum um at enda kríggið í Ukraina. Hesaferð skrivar hann í The Spectator undir heitinum “How to Avoid Another World War” ella “Hvussu vit kunnu sleppa undan enn einum heimskríggi.”
text: #000003
text: Í greinini sigur Kissinger seg “áhaldandi havi givið til kennar mín stuðul til hernaðarligu hjálpina frá teimum sameindu til at steðga russisku álopunum í Ukraina”, men at hann heldur, at rúm er fyri samráðingum.
text: #000004
text: “Tíðin til at byggja á strategisku broytingarnar sum longu eru vunnar, nærkast, og til at tvinna hesar inn í ein nýggjan bygnað til tess at náa friði ígjøgnum samráðingar,” skrivar hann.
text: #000005
text: Kissinger fekk øði í heykarnar í bæði Kyiv og Washington í mai mánaða, tá ið hann skeyt upp, at Ukraina skuldi lata Krim hálvoynna, umframt øki sum loysingarfólkini í Donbas høvdu ræðið á undan innrásina 24. februar, til tess at fáa frið í lag. Í nýggju greinini skjýtur Kissinger eitt líknandi hugskot upp, hóast hann sigur at Ukraina kann ikki longur vera óheft og má vera tengt at NATO.
text: #000006
text: “Ukraina hevur fingið sær ein av størstu og máttugastu land-herum í Europa, útgjørdur av USA og tess sameindu. Ein friðartilgongd eigur at tengja Ukraina at NATO, hvussu tað so verður framt. At halda seg óheftan gevur ikki meining longur, serliga ikki eftir at Finnland og Svøríki fara í NATO,” sigur Kissinger í greinini.
text: #000007
text: Fyrrverandi uttanríkisráðharrin skjýtir upp, at fólkaatkvøður kunnu verða hildnar fyri at koma til sættis um summi av økjunum, sum Russland hevur tikið frá Ukraina.
text: #000008
text: “Um skiljilinjan, sum var millum Russland og Ukraina undan krígnum ikki kann náast - antin við stríði ella samráðingum - so ber til at leita aftur til prinsippið um sjálvsavgerðarrætt. Fólkaatkvøður kunnu verða hildnar undir altjóða eftirliti í teimum økjum, sum eru serliga ring at semjast um, og sum hava skift eigara ferð eftir ferð gjøgnum øldirnar,” skrivar hann m.a.
text: #000009
text: Kissinger sigur at málið við friðinum í Ukraina eigur at vera, at tryggja Kyiv frælsi og at “skilmarka ein nýggjan altjóða bygnað”, sum Russland við tíðini kann koma við í. Hann sigur seg ikki taka undir við tankanum um at Russland skal “gerast ómáttugt av krígnum”, sum er vanlig hugsan millum heykar í Washington.
text: #000010
text: “Hóast sítt lyndi at nýta harðskap, so hevur Russland á avgerandi hátt verið vil til at javnviga alheims valdsjavnvágina í meira enn hálvt-túsund ár. Tess leiklutur má ikki lítisvirðast,” skrivar Kissinger.
text: #000011
text: Ukrainskir myndugleikar halda upp á, at landið kann vinna á Russlandi, men Kissinger viðurkennir, at hóast Russland er viknað viðvíkjandi vanligari vápnamegi, so hevur landið framvegis eitt ovurstórt arsenal av kjarnorkuvápnum.
text: #000012
text: “At Russland hernaðarliga hevur verið fyri bakkasti hevur ikki tikið førleikarnar at røkka kring allan heimin við kjarnorkuvápnum frá teimum, og tí kann landið hótta við herða av stríðið í Ukraina,” skrivar hann.
text: #000013
text: Hóast Kissinger er kendur sum ein heykur vegna sín illa gitna og leiðandi leiklut í loyniligu bumbingini av Kambodja meðan hann var trygdarráðgevi hjá Nixon forseta, so hevur hann leingi mælt til vinaligari viðurskifti við Russland eftir at kalda kríggið endaði. Í 2014, stutt eftir at Ukrainski forsetin Viktor Yanukovych við amerikanskari hjálp varð rikin frá, ávaraði Kissinger at um Ukraina skuldi “yvirliva og mennast,” so mátti landið virka sum ein “brúgv” millum Russland og vesturheimin.
text: #000014
text: Nýggju áheitanirnar um frið frá Kissinger, koma í eini tíð, har útlitini fyri samráðingum at enda stríðið eru vánalig. Ukrainskir myndugleikar halda fast við, at málið hjá teimum er at reka Russland út úr øllum teimum økjunum, sum landið hevur lagt undir seg í Ukraina og á Krim, meðan Russland sigur seg ikki vilja fara úr økjunum, tað hevur lagt hald á. USA og NATO leggja í løtuni ætlanir um at stuðla Ukrainska herinum í áravís frameftir.
text: #000015
text: Upprunagreinin hjá 99 ára gamla Henry Kissinger stendur í The Spectator, og er verd at lesa í síni heild, ikki minst fyri søguligu perspektiveringina aftur til fyrra veraldarbardaga og fyri skrivikynstur og diplomatiskt innlit.
text: #000017
text: Les eisini greinina um tá ið Kissinger seinast mælti til samráðingar:
text: #000019
text: Takk fyri at tú vitjar hinvegin.fo
text: #000021
text: Mest lisið á Hinvegin Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands Her er KVÖKING nr 9 Innanlands Her er KVÖKING nr 8 Innanlands Her er samrøðan við professor Glenn Diesen í fullum líki Uttanlands "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara Uttanlands Sveisarar krevja fólkaatkvøðu um at varveita reiðan pening Uttanlands Videos Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000025
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands Her er KVÖKING nr 9 Innanlands Her er KVÖKING nr 8 Innanlands Her er samrøðan við professor Glenn Diesen í fullum líki Uttanlands "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara Uttanlands Sveisarar krevja fólkaatkvøðu um at varveita reiðan pening Uttanlands
text: #000026
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti
text: #000027
text: "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti
text: #000028
text: "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara
text: #000031
text: Sveisarar krevja fólkaatkvøðu um at varveita reiðan pening
text: #000032
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000033